Nord

Nord [nɔʁ] estas la plej norda el la departementoj de Francio. Ĝi apartenas al la regiono Hauts-de-France (jen france, prononco [o d(ə) fʁãs] aŭskulti, pikarde Heuts-d'Franche). Ĝi etendiĝas sur 5 743 km² kaj estas la plej loĝata departemento kun 2 587 128 loĝantoj. La ĉefurbo estas Lilo / Lille. La departemento entute enhavas 648 komunumojn. Geografio Nord havas landlimojn kun la departementoj Pas-de-Calais, Aisne kaj Somme, sed ankaŭ kun Belgio. Naturaj kaj historiaj regionoj Cambraisis Houtland Hainaut Esperanto-movado La unua esperantisto en la regiono estis konjekteble Firmin Durieux en 1898. La unuaj E-kluboj estis fonditaj en 1902 (en Lilo, Bulonjo-ĉe-Maro kaj Saint-Omer). Hodiaŭ ekzistas ekzemple asocio Lille Villeneuve Espéranto (retejo arkivigita laŭ stato de marto 2010, sed la asocio mem daŭre aktivas kaj interalie kungastigis la UKon de 2015). Administrado En la departemento Nord estas 648 komunumoj, 2 urbaj komunumoj (communautés urbaines), 5 kunurbaj komunumoj (communautés d'agglomération) kaj 13 komunumaj komunumoj (communautés de communes). La departemento Nord estas administre dividita en ses arondismentojn, ĉiun kun subprefektejo. Arondismento Avesnes-sur-Helpe / Avenne aan de Helpe Arondismento Cambrai / Kamerijk Arondismento Douai / Dowoai Arondismento Dunkerque / Duinkerke / Duunkerke Arondismento Lille / Rijsel Arondismento Valenciennes / Valencyn Vidu ankaŭ Komunumoj de Nord Belga migrado al nord-Francio Eksteraj ligiloj Prefektejo Arkivigite je 2011-06-14 per la retarkivo Wayback Machine Departementa Konsilio Arkivigite je 2000-08-18 per la retarkivo Wayback Machine